ประกาศกระทรวงแรงงานเรื่องบัตรประจำตัวนายทะเบียนและพนักงานเจ้าหน้าที่ตามกฎหมาย ว่าด้วยการบริหารจัดการการทำงานของคนต่างด้าว[๑] อาศัยอำนาจตามความในมาตรา๖ วรรคหนึ่ง และมาตรา ๙๙ วรรคหนึ่ง แห่งพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ รัฐมนตรีว่าการกระทรวงแรงงานออกประกาศไว้ ดังต่อไปนี้ข้อ ๑ บัตรประจำตัวนายทะเบียนและบัตรประจำตัวพนักงานเจ้าหน้าที่ให้เป็นไปตามแบบท้ายประกาศนี้ข้อ ๒ ให้ผู้ดำรงตำแหน่งต่อไปนี้เป็นผู้ออกบัตรประจำตัวนายทะเบียนและบัตรประจำตัวพนักงานเจ้าหน้าที่(๑) รัฐมนตรีว่าการกระทรวงแรงงานสำหรับปลัดกระทรวงแรงงาน หรือข้าราชการอื่นที่ดำรงตำแหน่งเทียบเท่า(๒) ปลัดกระทรวงแรงงานสำหรับรองปลัดกระทรวงแรงงาน อธิบดีกรมการจัดหางานผู้ตรวจราชการกระทรวงแรงงานที่ปรึกษาวิชาการแรงงาน ที่ปรึกษากฎหมาย ผู้ช่วยปลัดกระทรวงแรงงาน หรือข้าราชการอื่นที่ดำรงตำแหน่งเทียบเท่า(๓) อธิบดีกรมการจัดหางานสำหรับผู้ดำรงตำแหน่งอื่นนอกจากที่กำหนดไว้ใน (๑) และ (๒)ซึ่งปฏิบัติงานในเขตกรุงเทพมหานครหรือปฏิบัติงานในเขตพื้นที่ความรับผิดชอบมากกว่าหนึ่งจังหวัด(๔) ผู้ว่าราชการจังหวัดสำหรับผู้ดำรงตำแหน่งอื่นนอกจากที่กำหนดไว้ใน (๑) (๒) และ (๓)ซึ่งปฏิบัติงานเฉพาะในเขตจังหวัดนั้นข้อ ๓ ให้ข้าราชการซึ่งได้รับการแต่งตั้งเป็นนายทะเบียนและพนักงานเจ้าหน้าที่หรือพนักงานราชการซึ่งได้รับการแต่งตั้งเป็นพนักงานเจ้าหน้าที่ยื่นคำขอมีบัตรประจำตัวตามแบบท้ายประกาศนี้ พร้อมแนบรูปถ่ายจำนวนสองรูป และสำเนาบัตรประจำตัวเจ้าหน้าที่ของรัฐที่รับรองความถูกต้องต่อผู้บังคับบัญชาของตนรูปถ่ายตามวรรคหนึ่งให้ใช้รูปถ่ายครึ่งตัว หน้าตรง ไม่สวมหมวก ไม่ใส่แว่นตาสีเข้ม แต่งเครื่องแบบข้าราชการหรือเครื่องแบบเจ้าหน้าที่ของรัฐ ขนาด ๒.๕ x๓ เซนติเมตร ที่ถ่ายมาแล้วไม่เกินหกเดือนก่อนวันขอมีบัตรประจำตัวให้ผู้ยื่นคำขอตามวรรคหนึ่งเสนอคำขอนั้นต่อกองทะเบียนจัดหางานกลางและคุ้มครองคนหางาน กรมการจัดหางานหรือสำนักงานจัดหางานจังหวัด แล้วแต่กรณีข้อ ๔ เมื่อได้ออกบัตรประจำตัวให้แก่ผู้ใดให้ผู้ออกบัตรประจำตัวจัดให้มีสำเนาข้อความและรายการบัตรประจำตัวซึ่งติดรูปถ่ายของผู้นั้นไว้ด้วยหนึ่งฉบับและให้เก็บไว้เป็นหลักฐานที่กองทะเบียนจัดหางานกลางและคุ้มครองคนหางานกรมการจัดหางาน หรือสำนักงานจัดหางานจังหวัด แล้วแต่กรณีข้อ ๕ บัตรประจำตัวนายทะเบียนและบัตรประจำตัวพนักงานเจ้าหน้าที่ให้ใช้ได้ตามระยะเวลาที่ผู้มีอำนาจออกบัตรตามข้อ๒ กำหนดไว้ในบัตร แต่ต้องไม่เกินห้าปีนับแต่วันที่ออกบัตรให้ผู้ถือบัตรขอมีบัตรภายในสามสิบวันก่อนวันที่บัตรนั้นสิ้นอายุในกรณีที่บัตรสูญหายหรือชำรุดในสาระสำคัญ ให้ผู้ถือบัตรขอมีบัตรใหม่ ภายในสามสิบวันนับแต่วันที่บัตรนั้นสูญหายหรือชำรุดดังกล่าวถ้าผู้ถือบัตรเปลี่ยนชื่อตัวชื่อสกุล หรือชื่อตัวและชื่อสกุล หรือมีเหตุอื่นอันทำให้ต้องเปลี่ยนบัตรให้ผู้ถือบัตรขอเปลี่ยนบัตรภายในสามสิบวันนับแต่วันที่ได้รับอนุญาตให้เปลี่ยนชื่อตัว ชื่อสกุล หรือชื่อตัวและชื่อสกุล หรือนับแต่วันที่มีเหตุอันทำให้ต้องเปลี่ยนบัตรนั้นแล้วแต่กรณีให้นำความในข้อ๓ และข้อ ๔ มาใช้บังคับกับการขอมีบัตรในข้อนี้โดยให้ยื่นบัตรเดิมของผู้ยื่นคำขอประกอบมาด้วย เว้นแต่กรณีบัตรเดิมสูญหายข้อ ๖ เมื่อผู้ถือบัตรพ้นจากตำแหน่งที่ได้รับการแต่งตั้งให้เป็นนายทะเบียนหรือพนักงานเจ้าหน้าที่แล้วให้บัตรประจำตัวซึ่งออกตามประกาศนี้สิ้นอายุและให้ผู้ถือบัตรคืนบัตรประจำตัวนั้นแก่ผู้ออกบัตรภายในสิบห้าวันนับแต่วันที่พ้นจากการปฏิบัติหน้าที่ดังกล่าวประกาศณ วันที่ ๒๗ มีนาคม พ.ศ. ๒๕๖๑พลตำรวจเอกอดุลย์ แสงสิงแก้วรัฐมนตรีว่าการกระทรวงแรงงาน[เอกสารแนบท้าย]๑. แบบบัตรประจำตัวนายทะเบียน ตามกฎหมายว่าด้วยการบริหารจัดการการทำงานของคนต่างด้าว๒. แบบบัตรประจำตัวพนักงานเจ้าหน้าที่ตามกฎหมายว่าด้วยการบริหารจัดการการทำงานของคนต่างด้าว๓. คำขอมีบัตรประจำตัวนายทะเบียนและพนักงานเจ้าหน้าที่ตามกฎหมายว่าด้วยการบริหารจัดการการทำงานของคนต่างด้าว๔. คำรับรองการขอมีบัตรประจำตัวพนักงานเจ้าหน้าที่ตามกฎหมายว่าด้วยการบริหารจัดการการทำงานของคนต่างด้าว(ดูข้อมูลจากภาพกฎหมาย)พิมพ์มาดา/จัดทำ๒๒พฤษภาคม ๒๕๖๑นุสรา/ตรวจ๒๓พฤษภาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๗๖ ง/หน้า ๓/๓๐ มีนาคม ๒๕๖๑